Komisjoni määrus (EÜ) nr 142/2003,

27. jaanuar 2003,

millega lõpetatakse kaitsemeetmeid käsitlevad menetlused teatavate terasetoodete suhtes ning sätestatakse teatavate tollimaksude tagasimaksmine

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 22. detsembri 1994. aasta määrust (EÜ) nr 3285/94 impordi ühiseeskirjade kohta ja määruse (EÜ) nr 518/94 kehtetuks tunnistamise kohta, [1] mida on viimati muudetud nõukogu määrusega (EÜ) nr 2474/2000, [2] eriti selle artiklit 7,

võttes arvesse nõukogu 7. märtsi 1994. aasta määrust (EÜ) nr 519/94 teatavatest kolmandatest riikidest pärineva impordi ühiseeskirjade kohta ja määruste (EMÜ) nr 1765/82, (EMÜ) nr 1766/82 ja (EMÜ) nr 3420/83 kehtetuks tunnistamise kohta, [3] mida on viimati muudetud määrusega (EÜ) nr 1138/98, [4] eriti selle artiklit 6,

pärast konsulteerimist vastavalt määruste (EÜ) nr 3285/94 ja (EÜ) nr 519/94 artikli 4 alusel loodud nõuandekomiteega

ning arvestades järgmist:

MENETLUS

(1) 6. märtsil 2002 teatasid teatavad liikmesriigid (edaspidi "asjaomased liikmesriigid") komisjonile, et impordisuundumused nõuavad kaitsemeetmeid, esitasid teabe, mis sisaldas määruse (EÜ) nr 3285/94 artikli 10 ja määruse (EÜ) nr 519/94 artikli 8 alusel kindlaksmääratud olemasolevat tõendusmaterjali, ning taotlesid, et komisjon kehtestaks ajutised kaitsemeetmed ja algataks kaitsemeetmeid käsitleva uurimise.

(2) Asjaomased liikmesriigid väitsid, et teatavate terasetoodete import on viimasel ajal oluliselt suurenenud ja et USA kaubanduse kaitsemeetmetest tingitud USA turu sulgumine mitte ainult ei võtnud ühenduse tootjatelt olulist ekspordivõimalust, vaid lõi ka tingimused terasekaubanduse ulatuslikuks ümberpaigutumiseks USAst Euroopa Ühendusse (edaspidi "ühendus"). Nad väitsid, et USA turule mõeldud teras suunatakse edasi ühendusse. See võib põhjustada praeguse ulatusliku odava impordi järsu suurenemise, süvendades ühenduse teraseturu niigi tõsiseid häireid, mis on tingitud varasemast ühenduse tootjaid tõsiselt ohustanud suurenenud impordist.

(3) Asjaomased liikmesriigid teatasid, et ühenduse tootjad on esitanud vajaliku teabe, ja soovitasid tungivalt kaitsemeetmed vastu võtta võimalikult kiiresti, sest vastuvõtmisega viivitamine põhjustaks kahju, mida võib olla raske hüvitada.

(4) Komisjon teavitas kõiki liikmesriike väidetavast olukorrast ning konsulteeris nendega impordi tingimuste ja suundumuste, kõigile asjaomastele sektoritele põhjustatava märgatava kahju või selle ohu ning kõnealuste ühenduse toodete majandus- ja kaubandusolukorra eri aspektide üle.

(5) 28. märtsil 2002. aastal algatas komisjon uurimise, mis käsitles teatavate importterasetoodetega sarnanevaid või nendega otseselt konkureerivaid tooteid tootvatele ühenduse tootjatele tekitatud märgatavat kahju või selle ohtu. Uurimisega hõlmatud 21 terasetoodet on 1) kuumvaltsitud legeerimata lehtterase rullid, 2) kuumvaltsitud legeerimata terase lehed ja plaadid, 3) kuumvaltsitud legeerimata lehtterase kitsad ribad, 4) kuumvaltsitud legeeritud lehtterasetooted, 5) külmvaltsitud lehtteras, 6) elektrotehniline lehtteras (v.a suundorienteeritud struktuuriga lehtteras), 7) metalliga kaetud lehtteras, 8) orgaanilise ainega kaetud lehtteras, 9) tinatatud tooted, 10) kvartovaltslehed, 11) lai lehtteras, 12) legeerimata terasest peenliht- ja kergprofiilid, 13) legeeritud terasest peenliht- ja kergprofiilid, 14) sarrusevardad, 15) roostevabast terasest vardad ja kergprofiilid, 16) roostevabast terasest valtstraat, 17) roostevaba terastraat, 18) liitmikud (< 609,6 mm), 19) äärikud (v.a roostevabast terasest), 20) gaasitorud ja 21) õõnesprofiilid.

(6) Samal päeval kehtestati enne uurimise algatamist kogutud ja kontrollitud teabe põhjal ajutised meetmed 15 uurimisega hõlmatud terasetoote suhtes. Nendeks on eelmises põhjenduses 5 tooted nr 1–6, 9–14 ja 17–19.

(7) Komisjon jätkas täielikku uurimist kõigi 21 toote suhtes. Komisjon andis sellest ametlikult teada eksportivatele tootjatele, importijatele, neid teadaolevalt esindavatele ühendustele, eksportivate riikide esindajatele ja ühenduse tootjatele. Komisjon saatis küsimustiku kõigile neile osapooletele ja neile, kes endast algatamisteates nimetatud tähtaja jooksul teada andsid. Lähtudes nõukogu määruse (EÜ) nr 519/94 artiklist 5 ja nõukogu määruse (EÜ) nr 3285/94 artiklist 6, andis komisjon asjaga vahetult seotud isikutele võimaluse esitada oma seisukohad kirjalikult ja taotleda, et nad ära kuulataks.

(8) Teatavad eksportivad tootjad, ühenduse tootjad, importijad ja kasutajad, nende vastavad ühendused ning kolmandate riikide valitsused esitasid kirjalikult oma märkused. Kõikidele huvitatud isikutele, kes kindlaksmääratud tähtaja jooksul taotlesid enda ärakuulamist ning kes tõestasid, et menetluse tulemused võivad neid mõjutada ja et neil on konkreetsed põhjused, miks neid tuleks ära kuulata, anti see võimalus. Isikute esitatud suulised ja kirjalikud märkused vaadati läbi ja neid võeti lõplike otsuste tegemisel arvesse. Komisjon hankis lõpliku otsuse tegemiseks vajaliku teabe ja kontrollis seda. Kontrollkäigud tehti 30 ühenduse tootja, 12 eksportiva tootja ja kahe importija valdustesse.

(9) Numbrite 1–5, 18 ja 19 all osutatud toodetega seotud uurimiste tulemused on sätestatud komisjoni määruses (EÜ) nr 1694/2002, [5] mis kehtestas kõnealuste toodete suhtes lõplikud kaitsemeetmed, samas on numbrite 6–8, 11–13, 15–17, 20 ja 21 all osutatud toodetega seotud uurimiste tulemused sätestatud komisjoni määruses (EÜ) nr 1695/2002, [6] mis lõpetas kaitsemeetmeid käsitlevad menetlused kõnealuste toodete suhtes, lõi järelvalvesüsteemi teatavate terasetoodete üle ning kehtestas teatavate tollimaksude tagastamise.

(10) 2002. aasta septembris laekus komisjonile uut teavet numbrite 9, 10 ja 14 all osutatud toodete kohta, milles sisalduvate väidete kohaselt näisid impordi 2002. aasta suundumused olevat märgatavalt kõrgemal kui 2001. aastal ja et ühenduse tootjad kannatasid rahaliste kahjude ning 2002. aasta müügi kahanemise tõttu. Seepärast pidas komisjon asjakohaseks nende toodete suhtes uurimisi jätkata. Seoses sellega andis komisjon 11. detsembril 2002. aastal välja teadaande, [7] milles kirjeldatud erandlikel asjaoludel pikendati kõnealuste toodete suhtes läbi viidavate kaitsemeetmeid käsitlevate uurimiste lõpetamise ajavahemikku 27. detsembrilt 2002. aastal 27. veebruarini 2003. aastal. Komisjon hankis ja kontrollis ühenduse tootjatelt ja ühendusse eksportijatelt edaspidi saadud informatsiooni, mida ta vajalikuks pidas, ning tegi kontrollkäike 14 ühenduse tootja valdustesse. Kõnealused uurimised on nüüdseks lõpetatud ning tulemused seoses numbrite 9, 10 ja 14 all osutatud toodetega on järgmised.

UURIMISTULEMUSED

9. toode: tinatatud tooted

Vaatlusalune toode

(11) Vaatlusaluse toote moodustavad teatavad rauast või legeerimata terasest lehtvaltstooted:

- rullides, plakeerimata, pindamata või muul viisil katmata, külmvaltsitud, ent täiendavalt töötlemata, või

- tinaga, kroomoksiididega või kroomi ja kroomoksiididega pinnatud või muul viisil kaetud, värvitud, lakitud või pinnatud plastide või muude teatavate ainetega.

(12) Vaatlusalust toodet (edaspidi "tinatatud tooted") klassifitseeritakse praegu CN-koodide, 72091899, 72101110, 72101190, 72101211, 72101219, 72101290, 72105010, 72105090, 72107031, 72109033, 72112351, 72121010, 72121091, 72121093, 72121099, 72124010, 72124095 alla.

(13) Tinatatud tooteid valmistatakse raua või legeerimata terase külmvaltsimise teel ning mõningal puhul ka värvides, lakkides või pinnates tina või muude materjalidega. Üldjuhul kasutatakse neid plekkpurkide ja muude pakendite valmistamisel.

Impordi suurenemine

(14) Komisjon analüüsis vaatlusaluse toote importi aastatel 1997–2001 nii absoluutarvudes kui ka müügiks ettenähtud toodangu ja ühenduse kogutoodangu (sh suletud turu jaoks ettenähtud toodang) (edaspidi

"kogutoodang"

) suhtes. Ühtlasi analüüsis komisjon impordi arengut 2002. aastal nii absoluut- kui suhtarvudes. Alljärgnevas tabelis on toodud kõnealused arengud 1997–2001 kõigi aastate kohta. 2002. aasta osas on tegeliku impordi maht kuni juunini toodud koos kogu aasta prognoosiga.

9. toode

Tinatatud tooted

Tarbimine

| 1997 | 1998 | 1999 | 2000 | 2001 | 2002 prognoos | 2002 jaanuar kuni juuni |

Maht (tonni) | 3947987 | 4147807 | 3932959 | 4249024 | 3889003 | 4006821 | 2109939 |

Impordiandme | | 1997 | 1998 | 1999 | 2000 | 2001 | 2002 prognoos | 2002 jaanuar kuni juuni |

Maht (tonni) | 338999 | 479313 | 616680 | 536302 | 524836 | 547780 | 299709 |

Suurenemise määr (%) | | 41,4 | 28,7 | -13,0 | -2,1 | 4,4 | |

Turuosa (%) | 8,6 | 11,6 | 15,7 | 12,6 | 13,5 | 13,7 | 14,2 |

Impordi ja kogutoodangu suhe | 7,5 | 10,1 | 14,4 | 11,4 | 12,1 | 12,4 | 12,9 |

Impordi ja müüdud toodangu suhe (%) | 7,5 | 10,3 | 14,5 | 11,5 | 12,2 | 12,6 | 13,2 |

Ühikuhinnad (eurot tonni kohta) (%) | puudub | 583 | 539 | 676 | 596 | 550 | 557 |

| 1998/1997 | 1999/1998 | 2000/1999 | 2001/2000 | 2002/2001 |

Maht libiseva keskmisena (tonni) | 409156 | 547997 | 576491 | 530569 | 536308 |

(15) Vaatlusaluse toote import kasvas 80 % absoluutarvudes aastatel 1997–1999, kuid siis langes 15 % aastatel 1999–2001. 2002. aastal suurenes import 4 %. Nii kogutoodangu kui müügiks ettenähtud toodangu suhtes suurenes import u 7,5 %lt 1997. aastal u 14,5 %le 1999. aastal. See langes tagasi u 11,5 %le 2000. aastal enne järjekordset kasvamist 2001. aastal. 2002. aastal suurenes import nii kogutoodangu kui müügiks ettenähtud toodangu suhtes, kuid püsis allpool 1999. aasta taset.

Järeldus

(16) Pidades silmas impordi vähenemist aastatel 1999–2001 nii absoluut- kui suhtarvudes ning olenemata impordi suurenemisest 2002. aastal, ei saa tõestada, et lähiminevikus on tegemist äkilise, järsu ning olulise impordi suurenemisega. Seetõttu on komisjon jõudnud järeldusele, et lõplike kaitsemeetmete kehtestamiseks vajalikud alustingimused ei ole täidetud.

10. toode: kvartovaltslehed

Vaatlusalune toode

(17) Vaatlusaluse toote moodustavad:

teatavad rauast või legeerimata terasest lehtterastooted, plakeerimata, pindamata või muul viisil katmata, mitte rullides, kuumvaltsitud, ent täiendavalt töötlemata:

- välja arvatud reljeefse mustriga, mille laius on vähemalt 600 mm ning paksus üle 10 mm, praegu klassifitseeritakse CNi-koodide ex72085130 (TARICi kood 7208513010), ex72085150 (TARICi kood), 7208515010ex720851 91 (TARICi kood 7208519110), ex72085199 (TARICi kood 7208519910) alla; või laiusega vähemalt 2050 mm või enam ning paksusega vähemalt 4,75 mm või enam kuid mitte üle 10 mm, praegu klassifitseeritakse CN-koodi ex72085291 (TARICi kood 7208529110) alla, või

- laiusega vähemalt 600 mm, kuumvaltsitud, ent täiendavalt töötlemata, praegu klassifitseeritakse CN-koodide 72089010 ja 72089090 alla,

teatavad rauast või legeerimata terasest lehtterastooted laiusega vähemalt 600 mm, plakeeritud, pinnatud või muul viisil kaetud, välja arvatud tinaga, pliiga (sh plii-tinasulamiga), tsingiga, kroomioksiididega või kroomi ja kroomioksiididega, alumiiniumiga pinnatud või muul viisil kaetud, või värvitud, lakitud või plastidega pinnatud; välja arvatud hõbetatud, kullatud, platineeritud või emailitud; pärast pinnatöötlust (sh plakeerimine) või täisnurksetest erinevateks (sh ruudukujulisteks) toorikuteks tükeldamist täiendavalt töötlemata, plakeeritud (ESTÜ), praegu klassifitseeritakse CN-koodi 72109031 alla, ja

teatavad legeerterasest (välja arvatud roostevabast terasest) lehtterastooted laiusega vähemalt 600 mm, välja arvatud elektrotehnilisest räniterasest või kiirlõiketerasest,

- kuumvaltsitud ent mul viisil töötlemata, mitte rullides, välja arvatud paksusega vähem kui 4,75 mm (ESTÜ), praegu klassifitseeritakse CN-koodide 72254020 ja 72254050 alla, ja

- välja arvatud külmvaltsitud või kuumvaltsitud ent täiendavalt töötlemata, välja arvatud tsingiga pinnatud või muul viisil kaetud, pärast pinnatöötlust (sh plakeerimine) või täisnurksetest erinevateks (sh ruudukujulisteks) toorikuteks tükeldamist täiendavalt töötlemata (ESTÜ), praegu klassifitseeritakse CN-koodi 72259910 alla.

(18) Vaatlusalust toodet valmistatakse terasplaadi nelja külje valtsimise teel. Seda kasutatakse mitmel otstarbel, sealhulgas laeva- ja masinaehituses ning torude tootmisel.

Impordi suurenemine

(19) Komisjon analüüsis vaatlusaluse toote importi aastatel 1997–2001 nii absoluutarvudes kui ka müügiks ettenähtud toodangu ja ühenduse kogutoodangu (sh suletud turu jaoks ettenähtud toodang) (edaspidi

"kogutoodang"

) suhtes. Ühtlasi analüüsis komisjon impordi arengut 2002. aastal nii absoluut- kui suhtarvudes. Alljärgnevas tabelis on toodud kõnealused arengud 1997–2001 kõigi aastate kohta. 2002. aasta osas on tegeliku impordi maht kuni juunini toodud koos kogu aasta prognoosiga.

10. toode

Kvartovaltslehed

Tarbimine

| 1997 | 1998 | 1999 | 2000 | 2001 | 2002 prognoos | 2002 jaanuar kuni juuni |

Maht (tonni) | 9198227 | 10069103 | 8207564 | 8699946 | 9045288 | 8411598 | 4552723 |

Impordi andmed

Kogu import | | 1997 | 1998 | 1999 | 2000 | 2001 | 2002 prognoos | 2002 jaanuar kuni juuni |

Maht (tonni) | 1811787 | 2285468 | 1423355 | 1173890 | 1715357 | 1453445 | 775131 |

Suurenemise määr (%) | | 26,1 | -37,7 | -17,5 | 46,1 | -15,3 | -17,3 |

Turuosa (%) | 19,7 | 22,7 | 17,3 | 13,5 | 19,0 | 17,3 | 17,0 |

Impordi ja kogutoodangu suhe | 16,6 | 20,4 | 14,7 | 11,5 | 17,0 | 15,3 | 16,4 |

Impordi ja müüdud toodangu suhe (%) | 19,7 | 24,3 | 17,9 | 13,3 | 19,7 | 18,1 | 19,3 |

Ühikuhinnad (eurot tonni kohta) (%) | 269 | 330 | 268 | 320 | 323 | 332 | 330 |

| 1998/1997 | 1999/1998 | 2000/1999 | 2001/2000 | 2002/2001 |

Maht libiseva keskmisena (tonni) | 2048628 | 1854412 | 1298623 | 1444624 | 1584401 |

(20) Absoluutarvudes kasvas vaatlusaluse toote import 1,8 miljonilt tonnilt 1997. aastal 2,3 miljonile tonnile 1998. aastal, ent siis langes 1,2 miljoni tonnini 2000. aastal enne järjekordset suurenemist 1,7 miljonile tonnile 2001. aastal. Kuigi aastatel 2000–2001 leidis aset impordi ulatuslik suurenemine, tuleb kõnealust suurenemist vaadelda seoses asjaoluga, et import püsis 1997. aasta ja 1998. aasta tasemest madalamal. Hinnangute kohaselt väheneb import 2002. aastal 1,5 miljonit tonni.

(21) Sama laiaulatuslikke suundumusi võib märgata seoses nii impordi ja kogutoodangu suhte kui impordi ja müügiks ettenähtud toodangu suhte arengutega.

Järeldus

(22) Impordi arengut silmas pidades (ning eriti asjaolu, et hiljutised imporditasemed jäävad 1997. aasta ja 1998. aasta omadest madalamale) ei saa tõestada, et lähiminevikus on tegemist äkilise, järsu ning olulise impordi suurenemisega. Seetõttu on komisjon jõudnud järeldusele, et lõplike kaitsemeetmete kehtestamiseks vajalikud alustingimused ei ole täidetud.

14. toode: sarrusevardad

Vaatlusalune toode

(23) Vaatlusaluse toote moodustavad rauast või legeerimata terasest vardad ja latid, sepistatud, kuumvaltsitud, kuumtõmmatud või kuumekstrudeeritud, ent täiendavalt töötlemata, kuid sealhulgas pärast valtsimist väänatud ning süvendite, nukkide, soonte või muude valtsimisprotsessis tekkinud deformatsioonidega, või pärast valtsimist väänatud. Praegu klassifitseeritakse vaatlusalune toode CN-koodide 72142000 ja 72149910 alla.

(24) Vaatlusalust toodet valmistatakse valtstoorikute (pooltoode) abil, mida kuumvaltsitakse vajaliku läbimõõduni. Eelkõige kasutatakse seda sarrusena ehitustööstuses.

Impordi suurenemine

(25) Komisjon analüüsis vaatlusaluse toote importi aastatel 1997–2001 nii absoluutarvudes kui ka müügiks ettenähtud toodangu ja ühenduse kogutoodangu (sh suletud turu jaoks ettenähtud toodang) (edaspidi "kogutoodang") suhtes. Ühtlasi analüüsis komisjon impordi arengut 2002. aastal nii absoluut- kui suhtarvudes. Alljärgnevas tabelis on toodud kõnealused arengud 1997–2001 kõigi aastate kohta. 2002. aasta osas on tegeliku impordi maht kuni juunini toodud koos kogu aasta prognoosiga.

14. toode

Sarrusevardad

Tarbimine

| 1997 | 1998 | 1999 | 2000 | 2001 | 2002 prognoos | 2002 jaanuar kuni juuni |

Maht (tonni) | 11343116 | 11879644 | 13101025 | 12866281 | 13227634 | 13680979 | 7134912 |

Impordi andmed

Kogu import | | 1997 | 1998 | 1999 | 2000 | 2001 | 2002 prognoos | 2002 jaanuar kuni juuni |

Maht (tonni) | 476486 | 676765 | 1456082 | 1216116 | 1499580 | 1673218 | 816274 |

Suurenemise määr (%) | | 42,0 | 115,2 | -16,5 | 23,3 | 11,6 | |

Turuosa (%) | 4,2 | 5,7 | 11,1 | 9,5 | 11,3 | 12,2 | 11,4 |

Impordi ja kogutoodangu suhe | 4,1 | 5,8 | 11,9 | 10,0 | 11,9 | 13,3 | 12,8 |

Impordi ja müüdud toodangu suhe (%) | 4,1 | 5,8 | 11,9 | 10,0 | 11,9 | 13,3 | 12,8 |

Ühikuhinnad (eurot tonni kohta) (%) | 223 | 224 | 213 | 247 | 249 | 248 | 240 |

| 1998/1997 | 1999/1998 | 2000/1999 | 2001/2000 | 2002/2001 |

Maht libiseva keskmisena (tonni) | 576626 | 1066424 | 1336099 | 1357848 | 1586399 |

(26) Absoluutarvudes kasvas vaatlusaluse toote import 0,5 miljonilt tonnilt 1997. aastal 1,5 miljoni tonnini 1999. aastal, langes tagasi 1,2 miljonile tonnile 2000. aastal enne uuesti 1,5 miljoni tonnini jõudmist 2001. aastal. Impordi ja kogutoodangu suhe ning impordi ja müügiks ettenähtud toodangu suhe suurenesid kõnealusel ajavahemikul samal viisil. 2002. aastal suurenes import 1,7 miljoni tonnini.

Märgatav kahju

(27) Komisjon uuris kas impordi suurenemine on tekitanud ühenduse tootjatele märgatavat kahju. Vaadeldes ajavahemikku 1997. aastast kuni 2001. aastani tervikuna ning arenguid 2002. aastal, täheldati järgmist:

- tootmisvõimsus vähenes pisut 18,8 miljonilt tonnilt 1997. aastal 18,2 miljonile tonnile 2001. aastal ning püsis 18,2 miljonil tonnil 2002. aastal,

- tootmine suurenes aastatel 1997–2001 8 % 12,6 miljoni tonnini ja püsis 2002. aastal stabiilsena (12,5 miljonit tonni),

- ühendusesisese müügi osas ilmnes aastatel 1997–2001 9 % suurenemine, jõudes 2001. aastal 12,7 miljoni tonnini. 2002. aastal püsis müük stabiilsena (12,8 miljonit tonni),

- ühenduse müügi ühikuhind vähenes veidi aastatel 1997–1998, kuid on sellest peale ilmutanud pidevat tõusu hinnani 253 eurot tonni kohta 2002. aastaks, mis on 1997. aasta hindades 5 % rohkem. 2002. aastal tõusid hinnad veel 2 % 258 euroni tonni kohta,

- keskmised impordihinnad ei löönud ühenduse toote keskmisi hindu alla ei 2001. aastal (−3,4 %) ega 2002. aastal (−0,6 %),

- puhaskasum ühenduse müügi kohta (%) suurenes aastatel 1997−2001 0,5 %lt 3,5 %le ning paranes edasi 4,6 %ni 2002. aastal,

- ühenduse tootjate turuosa vähenes aastatel 1997−200196 %lt 89 %le ning 2002. aastal 88 %le.

Järeldus

(28) Kuigi ühenduse tootjate turuosa on aastatel 1997–2001 vähenenud, ei osuta ühenduse tootjate olukorra majandusnäitajad tervikuna nende seisundi olulist üldist halvenemist. Tegelikult on kasumlikkus ja enamik teisi näitajaid osutanud viimasel ajal positiivset arengut. 2002. aastal vähenes ühenduse tootjate turuosa taas, kuid kasumlikkus ja enamik teisi näitajaid osutasid paranemist ning seega püsib nende üldine olukord positiivse suunitlusega.

(29) Kuigi on põhjust väita, et import on suurenenud äkilisel, järsul ja olulisel viisil, ent pidades silmas ühenduse tootjate olukorra olulise üldise halvenemise puudumist ja enamiku kahjunäitajate positiivset arengut 2001. aastal, mis suundumus leidis kinnitust 2002. aastal, on komisjon jõudnud järeldusele, et lõplike kaitsemeetmete kehtestamiseks vajalikud alustingimused ei ole täidetud.

LÕPPJÄRELDUSED

(30) Komisjon leiab, et toodete nr 9, 10 ja 14 all puhul ei ole lõplike kaitsemeetmete kehtestamiseks vajalikud tingimused eespool esitatud põhjustel täidetud.

(31) Seepärast tuleb kaitsemeetmeid käsitlevad menetlused kõnealuste toodete suhtes lõpetada. Kõik kõnealuste toodete eest ajutiste meetmete alusel makstud täiendavad tollimaksud tuleb tagastada.

(32) Käesolev määrus ei piira komisjoni määrusega (EÜ) nr 1695/2002 kehtestatud tagasiulatuva kontrolli süsteemi kohaldamist, mis ühtlasi puudutab tooteid nr 9, 10 ja 14,

ON VASTU VÕTNUD KÄESOLEVA MÄÄRUSE:

Artikkel 1

Kaitsemeetmeid käsitlevad menetlemised toodete nr 9,10 ja 14 suhtes, mida on täpsemalt kirjeldatud lisas nr 1, on lõpetatud.

Artikkel 2

Kõik täiendavad tollimaksud, mis on tasutud komisjoni määrusega (EÜ) nr 560/2002 [8] kehtestatud ajutiste kaitsemeetmete alusel 9.,10., 14., 12. 13. ja 17. toote eest, mida on täpsemalt kirjeldatud lisas 1, tagastatakse võimalikult kiiresti.

Artikkel 3

Liikmesriigid ja komisjon teevad tihedat koostööd, et tagada käesoleva määruse täitmine.

Artikkel 4

Käesolev määrus jõustub järgmisel päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 27. jaanuar 2003

Komisjoni nimel

komisjoni liige

Pascal Lamy

[1] EÜT L 349, 31.12.1994, lk 53.

[2] EÜT L 286, 11.11.2000, lk 1.

[3] EÜT L 67, 10.3.1994, lk 89.

[4] EÜT L 159, 3.6.1998, lk 1.

[5] EÜT L 261, 28.9.2002, lk 1.

[6] EÜT L 261, 28.9.2002, lk 124.

[7] EÜT C 308, 11.12.2002, lk 37.

[8] EÜT L 85, 28.3.2002, lk 1.

--------------------------------------------------

LISA

Toote nr | Toode | CN-koodid |

9 | Tinatatud tooted | 72091899, 72101110, 72101190, 72101211, 72101219, 72101290, 72105010, 72105090, 72107031, 72109033, 72112351, 72121010, 72121091, 72121093, 72121099, 72124010, 72124095 |

10 | Kvartovaltslehed | 72085130, 72085150, 72085191, 72085199, 72085291, 72089010, 72089090, 72109031, 72254020, 72254050 ja 72259910. |

11 | Sarrusevardad | 72142000 ja 72149910 |

--------------------------------------------------